PROTIMONOPOLNÝ   ÚRAD   SLOVENSKEJ  REPUBLIKY

	ROZHODNUTIE

Číslo: 2003/KV/1/1/304                                                                   Bratislava  19. 12. 2003 

	Protimonopolný úrad Slovenskej republiky, odbor dohôd obmedzujúcich súťaž, ako orgán príslušný na konanie podľa § 22 ods. 1 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., v správnom konaní začatom dňa 20. 08. 2003 na návrh Zväzu výrobcov cementu a vápna Slovenskej republiky, Partizánska cesta 91, 975 44 Banská Bystrica podľa § 25 ods. 1 zákona  č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. vo veci vydania rozhodnutia podľa § 6 ods. 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. o tom, že činnosť Zväzu výrobcov cementu a vápna Slovenskej republiky, Partizánska cesta 91, 975 44 Banská Bystrica a jeho členov: CEMMAC, a.s., 914 42, Horné Srnie, Holcim (Slovensko), a.s., 906 38 Rohožník, Považská cementáreň, a.s., 018 63 Ladce, Stredoslovenská cementáreň, a.s., Partizánska cesta 91, 975 44 Banská Bystrica, VSH, a.s., 044 02 Turňa nad Bodvou, CARMEUSE Slovakia, s.r.o., 044 54 Košice, COMBIN Vápenka s.r.o., 980 61 Tisovec, Cementáreň Lietavská Lúčka, a.s., Žilinská cesta, 013 11 Lietavská Lúčka, Kalcit, s.r.o., 049 11 Plešivec, Kameňolom a vápenka, a.s., 951 74 Žirany, Vápenka Margecany, a.s., 055 40 Margecany, Zeocem Bystré, a.s., Bystré 282, 094 34 Bystré, spočívajúca v poskytovaní základných informácii o  produkcii cementu, vápna a emisií CO2 za predchádzajúce roky a o výhľade produkcie týchto komodít do budúcnosti nie je v rozpore s § 4 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. alebo že ich dohoda obmedzujúca súťaž nie je v rozpore s § 6 ods. 1 tohto zákona takto 
 
r o z h o d o l :

podľa § 6 ods. 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. činnosť Zväzu výrobcov cementu a vápna Slovenskej republiky, Partizánska cesta 91, 975 44 Banská Bystrica a jeho členov: CEMMAC, a.s., 914 42, Horné Srnie, Holcim (Slovensko), a.s., 906 38 Rohožník, Považská cementáreň, a.s., 018 63 Ladce, Stredoslovenská cementáreň, a.s., Partizánska cesta 91, 975 44 Banská Bystrica, VSH, a.s., 044 02 Turňa nad Bodvou, CARMEUSE Slovakia, s.r.o., 044 54 Košice, COMBIN Vápenka s.r.o., 980 61 Tisovec, Cementáreň Lietavská Lúčka, a.s., Žilinská cesta, 013 11 Lietavská Lúčka, Kalcit, s.r.o., 049 11 Plešivec, Kameňolom a vápenka, a.s., 951 74 Žirany, Vápenka Margecany, a.s., 055 40 Margecany, Zeocem Bystré, a.s., Bystré 282, 094 34 Bystré,  spočívajúca v poskytovaní základných informácii o produkcii cementu, vápna a emisií CO2 za predchádzajúce roky a o výhľade produkcie týchto komodít do budúcnosti nie je v rozpore s § 4 zákona   č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona     č. 465/2002 Z. z. 

Odôvodnenie:

	Protimonopolný úrad SR, odbor dohôd obmedzujúcich súťaž  (ďalej len „úrad“), obdržal dňa 20. 08. 2003 od Zväzu výrobcov cementu a vápna Slovenskej republiky, so sídlom Partizánska cesta 91, 975 44 Banská Bystrica (ďalej len „Zväz výrobcov cementu a vápna SR“) žiadosť o vydanie rozhodnutia o tom, že špecifikovaná činnosť Zväzu výrobcov cementu a vápna SR a jej členov nie je v rozpore s § 4 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy SNR v znení neskorších predpisov v znení zákona č. 465/2002 Z.z. (ďalej len „zákon“).

Na základe predmetnej žiadosti začalo dňa 20. 08. 2003 začalo správne konanie podľa § 25 ods. 1 zákona vo veci vydania rozhodnutia podľa § 6 ods. 5 zákona o tom, že špecifikovaná činnosť Zväzu výrobcov cementu a vápna SR a jej členov spočívajúca v poskytovaní informácii o celkovej produkcii cementu, vápna a emisií CO2 za predchádzajúce roky a o výhľade produkcie týchto komodít do budúcnosti nie je v rozpore s § 4 zákona alebo že ich dohoda obmedzujúca súťaž nie je v rozpore s § 6 ods. 1 zákona. 

Z predložených podkladov vyplýva, že Zväz výrobcov cementu a vápna SR je záujmovým, dobrovoľným a otvoreným združením všetkých právnických osôb činných vo výrobe cementu, vápna, vápencov a z nich odvodených výrobkov, ako aj ďalších činností a služieb s touto výrobou spojených na území Slovenskej republiky. 

Zväz výrobcov cementu a vápna SR  združuje nasledovné spoločnosti:

Sekcia cementu:
-	CEMMAC, a.s., 914 42, Horné Srnie
-	Holcim (Slovensko), a.s., 906 38 Rohožník
-	Považská cementáreň, a.s., 018 63 Ladce
-	Stredoslovenská cementáreň, a.s., Partizánska cesta 91, 975 44 Banská Bystrica
-	VSH, a.s., 044 02 Turňa nad Bodvou
Sekcia vápna:
-	CARMEUSE Slovakia, s.r.o., 044 54 Košice
-	COMBIN Vápenka s.r.o., 980 61 Tisovec
-	Cementáreň Lietavská Lúčka, a.s., Žilinská cesta, 013 11 Lietavská Lúčka
-	Kalcit, s.r.o., 049 11 Plešivec
-	Kameňolom a vápenka, a.s., 951 74 Žirany
-	Vápenka Margecany, a.s., 055 40 Margecany
-	Zeocem Bystré, a.s., Bystré 282, 094 34 Bystré

Zväz výrobcov cementu a vápna SR deklaruje ako svoj hlavný cieľ presadzovanie a obhajovanie spoločných a individuálnych záujmov členov a ochranu ich oprávnených záujmov voči štátnym orgánom a tretím osobám predovšetkým pri riešení a sledovaní:

-	ochrany a obhajovania záujmov v oblasti technickej, výrobnej, ekologickej a organizačnej; 
-	riešenia technických, technologických, dopravných a sociálnych problémov; 
-	koordinovaní riešenia problematiky životného prostredia, prevencii a riešení negatívnych dopadov výroby na životné prostredie, vrátane likvidácie odpadov; 
-	podpora vedy a techniky, aplikácia výsledkov výskumu a vývoja, rozvoj nových technológií a technická normalizácia; 
-	zabezpečovania odborných posudkov a poradenstva v odbore; 
-	sledovaní zmien vstupov a koordinovaného riešenia ich dopadov, znižovania; spotreby energií, využívania alternatívnych zdrojov palív;
-	podpory exportných aktivít;
-	vytvárania podmienok pre zlepšovanie služieb zákazníkom. 
-	organizovanie odborných akcií a nadväzovanie spolupráce s externými tu-
               zemskými a zahraničnými inštitúciami. 

	Osobitná pozornosť je venovaná spracovaniu súhrnných štatistických i iných informácií a poradenstvu v odbore.
             
Z  podkladov predložených Zväzom výrobcov cementu a vápna SR úrad zistil, že predmetom vzájomnej výmeny informácii  medzi Zväzom výrobcov cementu a vápna SR  a jeho členmi sú údaje o celkových objemoch výroby cementu a vápna a s tým súvisiacej produkcie emisii CO2 jednotlivých výrobcov v časovom rade od roku 1990 do roku 2008, pričom údaje za roky 2004 až 2008 predstavujú celkový odhad, resp. očakávania výroby predmetných komodít a produkcie emisii CO2. 

	Z predložených podkladov vyplýva, že údaje o celkovej produkcii dosiahnutej jednotlivými výrobcami v predchádzajúcich rokoch predstavujú históriu a jedná sa o údaje, ktoré sú bežne dostupné, resp. publikované. Čo sa týka údajov do budúcna, predstavujú určitú víziu, resp. nezáväzný odborný odhad jednotlivých výrobcov, ktorý sa opiera o parametre inštalovaných výrobných kapacít jednotlivých výrobcov, pričom snahou výrobcov je zabezpečiť si požadovanú kvótu na tvorbu emisii CO2 do budúcna.  

	Úrad zistil, že predmetná činnosť sa vykonáva v zmysle metodiky Svetovej rady biznisu pre trvalo udržateľný rozvoj (WBCSD) a informácie majú slúžiť pre prípravu podkladov pre stanovenie budúcich limitov produkcie emisii CO2  pre výrobcov cementu a vápna na základe úloh zadefinovaných pre Slovenskú republiku na základe Kjótskeho protokolu, pristúpením ku ktorému sa Slovenská republika zaviazala znížiť emisie skleníkových plynov v rokoch 2008 až 2012 o 8 %.
	
	Vzhľadom na vyššie uvedené úrad dospel k záveru, že vyššie špecifikovaná činnosť Zväzu výrobcov cementu a vápna Slovenskej republiky a jej členov  nemá za následok negatívny dopad na hospodársku súťaž na relevantných trhoch s predmetnými komoditami. 

	K výzve úradu v zmysle § 33 zákona o vyjadrenie sa k podkladu rozhodnutia a k spôsobu jeho zistenia sa účastníci konania nevyjadrili. 

Vzhľadom na uvedené skutočnosti úrad rozhodol tak, ako je uvedené vo výrokovej časti tohto rozhodnutia.

Poučenie:

	Podľa § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona Slovenskej národnej rady č. 465/2002 Z. z. proti tomuto rozhodnutiu možno podať rozklad Rade úradu prostredníctvom odboru dohôd obmedzujúcich súťaž v lehote do 15 dní odo dňa doručenia rozhodnutia. Podľa § 61 ods. 1 zákona č. 71/1967 Zb. o správnom konaní v znení neskorších predpisov má včas podaný rozklad odkladný účinok.

               		 					      Ing. Ján Šufliarsky
                                                                                    riaditeľ odboru dohôd obmedzujúcich súťaž

Rozhodnutie sa doručí:
Zväz výrobcov cementu a vápna Slovenskej republiky, Partizánska cesta 91, Banská Bystrica
CEMMAC, a.s., 914 42, Horné Srnie
Holcim (Slovensko), a.s., 906 38 Rohožník
Považská cementáreň, a.s., 018 63 Ladce
Stredoslovenská cementáreň, a.s., Partizánska cesta 91, 975 44 Banská Bystrica
VSH, a.s., 044 02 Turňa nad Bodvou
CARMEUSE Slovakia, s.r.o., 044 54 Košice
COMBIN Vápenka s.r.o., 980 61 Tisovec
Cementáreň Lietavská Lúčka, a.s., Žilinská cesta, 013 11 Lietavská Lúčka
Kalcit, s.r.o., 049 11 Plešivec
Kameňolom a vápenka, a.s., 951 74 Žirany
Vápenka Margecany, a.s., 055 40 Margecany
Zeocem Bystré, a.s., Bystré 282, 094 34 Bystré